Loomaaed

Iga looma kohta, kes loodusest püütakse, saavad mitu tükki selle protsessi käigus surma. Seetõttu loomade paljunemist loomaaedades soodustataksegi. Eric Baratay ja Elisabeth Hardouin-Fugier Jean-Moulini Ülikoolist ütlevad, et üldine loomade "käive" aastate lõikes on üks viiendik kuni üks neljandik, näiteks sureb kolmveerand inimahvidest vangistuses esimese kahekümne kuu jooksul. Nad ütlevad, et suur suremus ongi "väga laiaulatusliku impordi" põhjus.Loomade vangistuses paljundamise varjukülg on, et tuhanded neist sattuvad igal aastal "liigsete loomade nimekirja" ja müüakse tsirkustesse, loomakaupmeestele, oksjonitel, lemmikloomapidajatele ja metsloomafarmidele. Ameerika ajaleht San Jose Mercury News viis läbi kaks aastat väldanud uuringu, mis andis mõista, et 19 361 imetajast, kes lahkusid Ameerika akrediteeritud loomaaedadest ajavahemikus 1992–1998, läksid 7420 (38%) edasimüüjatele, oksjonitele, jahifarmidesse, akrediteerimata loomaaedadesse, eraisikutele ja metsloomafarmidesse.Loomaaiad on reklaaminud liigseid loomi ajakirjas Animal Finders' Guide ('loomaleidja teejuht'), kuhu jahifarmide pidajad panevad kuulutusi müükide ja oksjonite kohta. Matthew Scully kirjutab, et paljud jahipidajad eelistavad küttida loomaaiast pärit loomi, sest neist saab ilusamad trofeed; loomaaialõvi lakk on näiteks puhtam kui metsiku lõvi oma. Ühel juhul tuli ilmsiks, et loomaaia omanik William Hampton oli ostnud loomi ja neid järjekindlalt tapnud, et müüa nende nahku ja päid trofeedeks.Hästisigivaid loomi võidakse tappa liha pärast. Nürnbergi loomaaia direktori asetäitja Helmut Mägdefrau on öelnud: "Kui me leia loomadele häid kodusid, siis me tapame nad ja kasutame neid söödaks." Teisi loomi võidakse müüa väiksematesse kehvemate tingimustega loomaaedadesse. PETA viitab šimpans Edithile, kes leiti betoonsüvendist teeäärses loomaaias Amarillo Wildlife Refuge Texases. Ta oli sündinud Saint Louise loomaaias Missouri osariigis USA-s, kuid müüdi maha kohe pärast kolme-aastaseks saamist ja rändas järgmise 37 aasta jooksul läbi veel viie asutuse, kuni jõudis teeäärsesse loomaaeda.2008. aasta märtsis väideti, et sajad Berliini loomaaia 23 000 loomast on puudu. Sealhulgas väideti, et neid on tapetud ning mõned tiigrid ja leopardid on saadetud Hiinasse, kus neist valmistatakse ravimeid traditsioonilise Hiina meditsiini jaoks. Rohelise Erakonna poliitik Claudia Hämmerling ütles, et tal on tõendeid, et neli aasia mustkaru ja üks jõehobu viidi Berliinist ära väidetavalt uude koju, kuid transporditi hoopis Wortelisse Belgias, mille kohta ajaleht The Guardian teatab, et seal ei ole loomaaeda, küll aga tapamaja. Loomaaia direktor Bernhard Blaszkiewitz vastas, et need väited on "ebatõed, pooltõed ja valed".

Küsimus: Miks William Hampton loomi tappis?
Vastus: et müüa nende nahku ja päid trofeedeks

Küsimus: Kellele kuulub tsitaat: "Kui me leia loomadele häid kodusid, siis me tapame nad ja kasutame neid söödaks."?
Vastus: Nürnbergi loomaaia direktori asetäitja Helmut Mägdefrau / Nürnbergi loomaaia direktori asetäitja / Helmut Mägdefrau

Küsimus: Mis loomaaias sündis šimpans Edith?
Vastus: Saint Louise loomaaias / Saint Louise

Küsimus: Mis parteisse kuulub Claudia Hämmerling?
Vastus: Rohelise Erakonna

Küsimus: Kus töötab Eric Baratay?
Vastus: Jean-Moulini Ülikoolist